Al-A'raf
<s>Al-A'raf ili el-A'raf (arapski: سورة الأعراف) ili u prijevodu na srpskohrvatski (Besim Korkut) "Bedemi" je sedma sura Kur'ana.</s><s>Ima 206 ajeta i po vremenu objave se svrstava u mekanske sure.</s>

<s>Bedemi 
Sura al-A'raf je dobila ime po mjestu koje se nalazi između Dženneta i Džehenema.</s><s>Ar'af (الأعراف) je tvrđava koja razdvaja Dženetski vrt od Džehenemske vatre.</s><s>Ljudi će na Sudnjem Danu ići prema tim bedemima a stanovnici tih bedema će ih prepoznavati (dobre) i pozdravljati ih, ili moliti Boga da ih ne udružuje sa njima (jer će goriti u Vatri).</s>

<s>"Između njih bit će bedem (الأعراف), a na vrhovima ljudi koji će svakog po obilježju njegovom poznati.</s><s>I oni će stanovnicima Dženneta viknuti: “Mir vama!” - dok još ne uđu u njega, a jedva će čekati.</s><s>A kad im pogledi skrenu prema stanovnicima Džehennema, uzviknut će: “Gospodaru naš, ne daj nam da budemo s narodom griješnim!” Oni koji će po vrhovima bedema biti zovnut će neke ljude, koje će po obilježju njihovom poznati, i reći će: “Šta vam koristi ono što ste zgrtali i to što ste oholo držali?</s><s>Zar nisu ovo oni za koje ste se zaklinjali da ih Allahova milost neće stići?” - a Allah im je rekao: “Uđite u Džennet, nikakva straha za vas neće biti, i ni za čim vi nećete tugovati!" (Kur'an, al-A'raf, 46-49).</s>

<s>Sadržaj 
Prvi dio Sure al-A'raf govori o slučaju Adema, Have i Iblisa u Dženetu.</s><s>Kur'anska verzija događaja sa Ademom i Sotonom kaže da je Bog stvorio Adama a zatim naredio svim stvorenjima da mu padnu pred njim licem na tle.Al-A'raf, 11
Svi su pali ničice osim Iblis jer je smatrao da je bolji od Adema koji je stvoren od zemlje a on od vatreAl-A'raf, 12
Iblis je protjeran "Min ha" ("iz njih"), i zatim moli Allaha da mu dozvoli da do Sudnjega Dana zavodi ljude i dokaže Mu da će većina njih neposlušno biti.Al-A'raf, 13-17
Bog mu dozvoljava uz prijetnju da će napuniti Džehenem (Pakao) sa njime i svim onim koji su ga slijedili.Al-A'raf, 18
Zatim je Allah rekao Ademu i njegovoj ženi da žive u miru u Dženetu i da im je dozvoljeno da uzimaju sve osim, ploda jednog drveta.Al-A'raf, 19
Šejtan (Iblis) im je rekao da je to drvo besmrtnosti, da bi oni jeli sa njega i da bi im se otkrila njihova stidna mjesta koja su tada bila "pokrivena".</s><s>Al-A'raf, 20-22
Nakon što su njih dvoje jeli sa tog drveta, Bog je se rasrdio na njih pa protjerao njih dvoje (Adema i Havu) i Iblisa na Zemlju gdje će "jedni drugima biti neprijatelji do Sudnjega Dana".</s><s>Al-A'raf, 22-25</s>

<s>Dalje, se govori o Božijim uputstvima za život na ovome svijetu, pa se kaže da svakom narodu će dolaziti Poslanik sa Knjigom, ko odbije uputstva Knjige i porekne Poslanika, biće stanovnik VatreAl-A'raf, 36, a ko se bude Allaha bojao i dobra djela činio, ni začim neće tugovati i ničega se neće bojati.Al-A'raf, 35
Zatim se od 36-tog ajeta govori o događajima na Sudnjemu Danu, a u nastavku se spominju Božiji poslanici koji su dolazili ljudima, koji su odbijani, i narodi koji su uništeni radi toga.</s>

<s>U 172.</s><s>Ajetu se govori o zavjetu kojeg su ljudi dali Bogu prilikom njihovog stvaranja:</s>

<s>I kad je Gospodar tvoj iz kičmi Ademovih sinova izveo potomstvo njihovo i zatražio od njih da posvjedoče protiv sebe: 'Zar Ja nisam Gospodar vaš?', oni su odgovorili: 'Jesi, mi svjedočimo', i to zato da na Sudnjem danu ne reknete: 'Mi o ovome nismo ništa znali.</s><s>Ili da ne reknete:</s>

<s>"Naši preci su prije nas druge Allahu ravnim smatrali, a mi smo pokoljenje poslije njih.</s><s>Zar ćeš nas kazniti za ono što su lažljivci činili?" (Kur'an, al-A'raf, 172)</s>

<s>Ova sura također sadrži jednu "Sedždei-Tilavet", mjesto u Kur'anskom tekstu pri čijem čitanju je obavezno učiniti sedždu. (Samo na arapskom jeziku).</s><s>"Oni koji su bliski Gospodaru svome doista ne zaziru da Mu se klanjaju; samo Njega hvale i samo pred Njim licem na tle padaju"</s>

<s>Povezano 
 Kur'an
 Poslanici Islama
 Sudnji dan (islam)</s>

<s>Reference</s>

<s>Vanjske veze 
 Sura al-A'raf - cijeli prijevod sure al-A'raf</s>

<s>Sure</s>

